Bu yaxınlarda internet işinə görə tutulan şəxslər var idi. Məcburi qaydada saat 11-də, 12-də onlara vəkil təyin etmişdilər. Onların valideynlərinin tutduğu vəkil “gec gəldi” deyə buraxmamışdılar. Növbətçi vəkil də ora qol çəkmişdi. Biz məhkəmədə çox olmuşuq, bu cür vəkillərin sifətini çox görmüşük. O cümlədən bizim özümüzə də məcburi qaydada bu cür vəkilləri təyin etmək cəhdləri olmuşdur. Ona görə də bir daha təkrar edirəm, cinayət-prosessual qanunvericiliyin tələblərinə formal olaraq əməl edilməsinin nəticəsidir ki, təqsirləndirilən şəxslərin hüquqları yetərincə müdafiə olun-mur və sair. Təklif edərdim ki, məruzənin bu hissəsini hörmətli Vəkillər Kollegiyası Rəyasət Heyətinin sədri, vəkilləri və ümumiyyətlə, Məhkəmə-Hüquq Şurasının üzvləri oxusunlar və buna cavab versinlər. Onun bir üzvünü də bu gün yenidən seçdik. Seçildiyinə görə təbrik edirəm.